เวลาขับถ่าย จะรู้สึกว่า พออุจจาระมาแถวๆรูทวาร จะรู้สึกว่าอุจจาระโดนบีบตรงนั้น ทำให้อุจจาระมีลักษณะเหมือนโดนบีบ แล้วไม่ต่อเป็นเส้นเดียว ขาดๆ อาการแบบนี้เกิดจากอะไรได้บ้างครับ ไม่มีถ่ายเป็นมูกเลือด มีเลือด หรืออุจจาระเป็นสีดำ กลัวเป็นมะเร็งลำไส้ใหญ่มากๆครับ เป็นมานานแล้ว
สวัสดีค่ะ Eieiei,หากยังคงถ่ายอุจจาระได้ทุกวัน และมีลักษณะเป็นก้อน ไม่เหลวเป็นน้ำ ก็ถือว่าเป็นปกติดี แม้ก้อนอุจจจาระจะไม่ได้เป็นก้อนเดียว แต่เป็นก้อนที่ขาดๆ ออกจากกันส่วนการถ่ายอุจจาระที่จะถือว่าผิดปกตินั้น คือถ่ายน้อยกว่า 3 ครั้งต่อสัปดาห์ หรือมีการถ่ายอุจจาระเหลวหรือเป็นน้ำมากกว่า 3 ครั้งขึ้นไปใน 1 วัน หรือมีอาการท้องผูกสลับกับท้องเสีย หรืออุจจาระมีขนาดเล็กจนเป็นก้อนเล็กๆ กลมๆ เหมือนอุจจาระกระต่าย รู้สึกอุจจาระไม่สุด อุจจาระมีเลือดปน เป็นต้น ส่วนอาการของมะเรํงลำไส้ใหญ่นั้น ก็จะมีอาการอุจจาระที่ผิดปกติดังกล่าว ร่วมกับมีปวดท้อง เบื่ออาหาร น้ำหนักลด ดังนั้น หากแค่อุจจาระก้อนขาดๆ โดยเป็นมานานแล้ว แต่ยังไม่ได้มีอาการอื่นๆ ก็ไม่ได้เป็นอาการของโรคมะเร็งลำไส้ค่ะอย่างไรก็ตาม หากรู้สึกว่าการถ่ายอุจจาระผิดปกติไป อาจไปปรึกษาแพทย์ทางด้านอายุรกรรมค่ะ